stanford-oval/wikipedia huggingface dataset:
River (kappale)

|  River |
| --- | --- |

Kappaleen tiedot
Esittäjä(t):  Ochman
Levy-yhtiö:  Universal Music Polska
Kesto:  3:00
Julkaistu:  3. helmikuuta 2022
Säveltäjä(t):  Krystian Ochman Ashley Hicklin Adam Wiśniewski Mikołaj Trybulec
Sanoittaja(t):  Krystian Ochman Ashley Hicklin Adam Wiśniewski Mikołaj Trybulec
Euroviisutiedot
Vuosi:  2022
Maa:  Puola
Kieli:  englanti
Sijoitus:  12.
Pisteet:  151
Sijoitus semifinaalissa:  6.
Pisteet semifinaalissa:  198
Aikajärjestys
 ◄ ”The Ride” (2021) 
 ”Solo” (2023) ► 
River on puolalaisen laulajan Krystian Ochmanin kappale. Hän edusti Puolaa Eurovision laulukilpailussa 2022 voitettuaan Puolan Tu bije serce Europy! Wybieramy hit na Eurowizję euroviisukarsinnan.
Kappale kilpaili Euroviisujen finaalissa, jossa se sai 151 pistettä ja saavutti sijan 12.
Nuorten toimintakeskus Happi

| Nuorten toimintakeskus Happi |
| --- | --- |

Sijainti:  Vilhonvuori, Helsinki, Suomi
Koordinaatit:  60°11′14″N 24°58′08″E﻿ / ﻿60.187319°N 24.968806°E﻿ / 60.187319; 24.968806
Rakennustyyppi:  Yhteistötalo (en)
 fiNuorten toimintakeskus Happi 
  
Nuorten toimintakeskus Happi on Helsingin kaupungin nuorisoasiainkeskuksen ylläpitämä nuorten toimintakeskus Helsingissä. Se sijaitsee entisissä Merikiidon tiloissa osoitteessa  Sörnäisten rantatie 31. Se sai nimensä nimikilpailun tuloksena helmikuussa 2009.
Happi on tarkoitettu helsinkiläisten 15–29-vuotiaiden nuorten tilaksi. Tilat ovat kooltaan 3 500 m2. Talossa on neljä kerrosta. Hapessa on useampi toimija. Hapen tiloissa toimivat Narrin näyttämö, HattuMedia, Helsinki Freedom Records, Pelitalo, Myötätuulessa-hanke, Kahvila Vety, Värkkäämö, Nuorten Ääni -toimitus, Skrappi, Sankarit-toiminta, monistamo, lainaamo, nuorisoasiainkeskuksen vapaaehtoistoiminta ja suomenkielisen työväenopiston kuvataidekeskus.
Hapen säännöt on määritelty toimintakeskuksen perustuslaissa. Perustuslaki säädettiin yhdessä nuorten kanssa Hapen Valtiopäivillä 22.–23.8.2009.
Aiheesta muualla

Omat nettisivut (Arkistoitu – Internet Archive)
Nuorisoasiainkeskus
Richard Jordan Gatling

Amerikkalainen keksijäMalline:SHORTDESC:Amerikkalainen keksijä
| Richard Jordan Gatling |
| --- | --- |
 Richard Jordan Gatling
Henkilötiedot
Koko nimi:  Richard Jordan Gatling
Syntynyt: 12. syyskuuta 1818 Hertfordin piirikunta, Pohjois-Carolina, Yhdysvallat
Kuollut: 26. helmikuuta 1903 (84 vuotta) New York, New Yorkin osavaltio, Yhdysvallat
Koulutus ja ura
 Nimikirjoitus
Richard Jordan Gatling (12. syyskuuta 1818 – 26. helmikuuta 1903) oli yhdysvaltalainen keksijä. Hänet tunnetaan parhaiten Gatling-konetuliaseen keksimisestä, jota pidetään historian ensimmäisenä onnistuneena konetuliaseena.
Nuoralampi (Tampere)

| Nuoralampi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°36′42″N, 23°53′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Valkeajärveen 
Järvinumero:  35.311.1.015
Mittaustietoja
Pinnankorkeus:  98,8 m  
Rantaviiva:  0,607 km  
Pinta-ala:  1,226 ha  
Saaria:  ei saaria 
 fiNuoralampi 
Nuoralampi  on Pirkanmaalla Tampereen Kämmenniemessä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,2 hehtaaria ja se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 98,8 metriä mpy.
Olsztynin voivodikunta

Olsztynin voivodikunnan sijainti Puolan kartalla.
Olsztynin voivodikunta (puol. województwo olsztyńskie) oli 1975–1998 yksi Puolan 49 voivodikunnasta. Sen hallintokeskus oli Olsztyn. Olsztynin voivodikunnan alueesta tuli vuoden 1999 hallintouudistuksen tuloksena osa nykyistä Warmia-Masurian voivodikuntaa.
Richard Kendall Brooke

Richard Kendall Brooke (1930 – 12. toukokuuta 1996 Harare, Zimbabwe) oli eteläafrikkalainen lintutieteilijä.
Brooke kirjoitti yhdessä M. A. Marksin ja A. M. Gildenhuysin kanssa tutkimuksen ”Cape Fur Seal Arctocephalus pusillus Predation on Cape Cormorants Phalacrocorax capensis and other Birds at Dyer Island, South Africa” vuonna 1996. Brooke kirjoitti myös teoksen The bat-like spinetail Chaetura boehmi Schalow (Aves) (Arnoldia). National Museums of Southern Rhodesia. 1966.
Brooke työskenteli Percy FitzPatrick Institute of African Ornithology -instituutissa Kapkaupungin yliopistossa.
Brooke nimesi joitakin lintujen alalajeja, kuten useiden kiitäjien alalajeja ja harmaasinipääskyn alalajin macrorhamphus.
Olsztynin piirikunta

Olsztynin piirikunta (puol. powiat olsztyński) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 126 781. Piirikunta on jaettu 12 maalaiskuntaan, jotka ovat Barczewo, Biskupiec, Dobre Miasto, Dywity, Gietrzwałd, Jeziorany, Jonkowo, Kolno, Olsztynek, Purda, Stawiguda sekä Świątki ja niissä on kylien lisäksi viisi kaupunkia; Barczewo, Biskupiec, Dobre Miasto, Jeziorany sekä Olsztynek. Hallintokeskus Olsztyn muodostaa oman kaupunkipiirikuntansa.
Olsztynin piirikunnan pinta-alasta arviolta 39 prosenttia oli metsän peitossa vuonna 2018.
Olsztynin piirikunnan työttömyysaste oli vuoden 2018 lopussa 8,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Olsztynin piirikunnassa arvioitiin olevan 126 781 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 119 962 ja sen ennakoidaan vuoteen 2050 mennessä kasvavan 139 030 asukkaaseen. Alle 18-vuotiaiden arvioitiin vuoden 2019 lopussa muodostaneen 18,9 prosenttia piirikunnan väestöstä, työikäisten 63,1 prosenttia ja eläkeikäisten 18 prosenttia väestön keski-iän ollessa 40,2 vuotta. Elävänä syntyneiden määrä oli vuonna 2019 yhteensä 1 019 lasta.
Nyvkyn metroasema

| Nyvky (Нивки) |
| --- | --- |

 Kiovan metro 
Perustiedot
Metrolinjat:  Svjatošynsko-Brovarska-linja
Sijainti:  50°27′33″N, 30°24′23″E
Paikkakunta:  Kiova, Ukraina
Avattu:  5. marraskuuta 1971
Rakenne
Tyyppi:  tunneliasema
Nyvky (ukr. Нивки) on yksi Kiovan metron asemista. Se avattiin 5. marraskuuta 1971.
Aiheesta muualla

Kuvia tai muita tiedostoja aiheesta Nyvkyn metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Svjatošyn ▷ Akademmistetško |  |  Svjatošynsko-Brovarska-linja |  | Beresteiska ▷ Lisova |
muokkaa wikidataa
Nyyrikki

Nyyrikki on muinainen suomalainen metsästyksen jumala tai haltija, joka esiintyy kansanperinteessä. Kansanrunoissa esiintyy monia eri versioita tämän olennon nimestä:
Nyrkes, Nyrkys, Nyrkiö, Nyljys, Nylkys, Nylky, Myyrikki, Nyypetti, Tyyri. Runoissa Nyyrikki esiintyy sekä mies- että naispuolisena (Tapion poika / Tapion tytär). Naispuolisuuta osoittava -kki pääte on saattanut liittyä nimeen runomitan vaatimuksesta.
Versio Nyrkes esiintyy Mikael Agricolan "epäjumalien" luettelossa vuodelta 1551. Agricolan mukaan Nyrkes auttaa oravien metsästäjää:
Sigfridus Aronus Forsiuksen latinankielisessä versiossa Agricolan luettelosta Nyrkes johti oravien sukukuntaa.
Kalevalassa Nyyrikki mainitaan Tapion ja Mielikin poikana:
Kaarle Krohn oletti että Nyyrikin tai Nyrkeksen hahmon taustalla oli Pyhä Yrjänä -pyhimys eli ortodoksien Pyhä Jyrki.. Uno Harva ei hyväksynyt tätä teoriaa sillä vaikka Pyhä Jyrki mainitaan usein karjaloitsujen yhteydessä, häneen ei ole vedottu metsästyksen yhteydessä. Harva arveli että Nyyrikin/Nyrkeksen nimen taustalla olisi mahdollisesti vanha, sittemmin unohtunut oravan nimitys. Martti Haavio oletti että nimi liittyisi toiseen pyhimykseen — elävältä nyljettyyn Pyhään Bartolomeukseen eli Nylky-Bartolomeukseen.. Pyhimyksen määreestä olisi kehittynyt nimi Nylkys.
Rauhanpiippu (romaani)

| Rauhanpiippu |
| --- | --- |
Kirjailija:  Veikko Huovinen
Kieli:  suomi
Genre:  sotakirjallisuus
Kustantaja:  WSOY
Julkaistu:  1956
Sivumäärä:  278
Löydä lisää kirjojaKirjallisuuden teemasivulta
Rauhanpiippu on Veikko Huovisen romaani, joka julkaistiin 1956. Se on Huovisen laajan tuotannon ensimmäinen sotaa käsittelevä ja kaiken kaikkiaan kolmas romaani. Kolmestatoista luvusta koostuvassa teoksessa käsitellään satiirisesti sotaa ja siihen liittyviä ilmiöitä kahden päähenkilön, kersantti Milita Forton ja filosofi Petro Pacpipon, dialogien ja vaiheiden kautta. Myöhemmissä teoksissaan Huovinen on eri tavoin palannut samoihin aiheisiin uudelleenkin.
Huovinen on itse kuvaillut Rauhanpiippua näin: ”Se on puhdas pasifistinen kirja, jossa tuomitaan sota.” Romaani julkaistiin aikana, jolloin rauhanaatteen julkinen puolustaminen oli Suomessa verrattain vähäisessä suosiossa. Esimerkiksi tunnetun pasifistin Arndt Pekurisen teloituksesta oli kulunut suhteellisen vähän aikaa, 15 vuotta. Teos saikin ristiriitaisen vastaanoton.
Romaani ei sijoitu mihinkään olemassa olevaan paikkaan eikä mihinkään tiettyyn ajanjaksoon, mikä on 1950-luvun sotaromaaneille sangen harvinaista. Teoksessa mainitut valtiot ovat kuvitteellisia ja taistelut alkavat kirjan alussa epämääräisesti ”eräänä vuotena silloin ja silloin, siinä ja siinä kuussa, tarkemmin sanottuna talven ja varhaiskevään taitekohdassa”. Kirjan henkilöiden nimet ovat esperantonkielisiä, mikä sekin estää sijoittamasta tapahtumia mihinkään todelliseen valtioon.
Rauhanpiipusta on julkaistu ainakin yhdeksän painosta ja se on nyttemmin valittu Kotimaiset valiot -kirjasarjaan. Tarinasta tehtiin kokoillan näytelmä vuonna 1965. Äänikirjana teos julkaistiin 1987.
Juoni

Romaani on kertomus kersantti Milita Forton ja filosofi Petro Pacpipon pakomatkasta, joka alkaa Pohjois-Nefortasta ja suuntautuu Mielkukon maahan. Tapahtumat saavat alkunsa, kun voimakas suurvalta Bandito hyökkää yllättäen pieneen Neforta-nimiseen maahan. Kahdessa päivässä Nefortan infrastruktuuri hävitetään ja sille sanellaan ankarat rauhanehdot.
Nefortalainen kersantti Milita Forto saa tehtäväkseen viedä filosofi Petro Pacpipon turvaan Nefortan itäiseen naapurimaahan Mielkukoon. Pacpipon arvellaan nimittäin olevan hyödyksi propagandanlaatijana. Forton mielestä Pacpipon puheet armeijasta ovat erittäin röyhkeitä, mutta hän auttaa tätä kuitenkin pakenemaan täyttääkseen esimieheltään, eversti Milita Planolta saamansa käskyn. Kaksikko on jo ennen matkansa alkua vähällä jäädä banditolaisten sotilaiden käsiin, sillä myös Bandito on oivaltanut tunnetun filosofin tärkeyden.
Monien vaiheiden jälkeen pakolaiset onnistuvat pääsemään Mielkukon alueelle. Vain kuusitoista päivää myöhemmin Bandito ja Mielkuko aloittavat raa'an sodan, jonka vuoksi myös 19 muun valtakunnan täytyy hyökätä ja puolustautua. Sodasta kehkeytyy verisempi ja tuhoisampi kuin mistään aiemmasta.
Petro Pacpipo saa viettää rauhallista elämää ja perustaa perheen. Milita Forto, joka on ampunut yli 200 vihollista ja tuhonnut seitsemän panssarivaunua, sen sijaan joutuu sotavangiksi ja hänet viedään vankileiriin. Forto onnistuu kuitenkin pakenemaan ja suuntaa kulkunsa kohti merta ja synnyinseutujaan. Pitkän vaelluksensa aikana hän kohtaa vielä kerran Pacpipon ja näkee varsin katkerana, miten mukavasti tämä asuu. Pacpipo järkyttyy havaitessaan Milita Forton huonon ruumiillisen kunnon ja pyytää tätä jäämään vieraakseen ainakin kuukaudeksi. Forto viipyy Pacpipon luona kuitenkin vain yhden illan ja jatkaa sitten taipalettaan. Saatuaan Pacpipon perheeltä ruokaa, rahaa ja uudet jalkineet Milita Forto ei ole enää katkera, vaan haluaa vain tuntea itsensä pieneksi ja muistella entisiä, parempia aikoja.
Noureddine Naybet

| 0 | 1 | 2 |
| --- | --- | --- |

Henkilötiedot
Syntymäaika: 10. helmikuuta 1970 (ikä 54)
Syntymäpaikka: Casablanca, Marokko
Pelipaikka: puolustaja
Pituus: 186 senttimetriä
Seurat
| Vuodet | Seura | O (M) |
| 1988–1993 1993–1994 1994–1996 1996–2004 2004–2006 |  Wydad Casablanca  Nantes  Sporting  Deportivo  Tottenham | 75 (4) 34 (1) 54 (5) 211 (11) 30 (1) |
Maajoukkue
| 1990–2006 |  Marokko | 115 (2) |
 Seurajoukkueuran tilastot kattavat vain kansalliset sarjat.
| Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Maa:   Marokko> Miesten jalkapallo. |
| --- | --- | --- | --- |
|  Hopeaa | Tunisia 2004 | Jalkapallo |  |
Noureddine Naybet (arab. نور الدين نبيت‎, s. 10. helmikuuta 1970 Casablanca) on marokkolainen entinen puolustaja.
Ura

Naybet aloitti ammattilaisuransa Wydad Casablancassa, jossa hän saavutti muun muassa kolme Marokon mestaruutta vuosina 1990, 1991 ja 1993, sekä Afrikan Mestarien liigan vuonna 1992. Menestys vuosien jälkeen Naybet siirtyi yhdeksi kaudeksi Ranskaan Nantesiin, jossa hän oli joukkueen yksi vakiopuolustajista. Kauden päätteeksi edessä oli siirtyminen Portugaliin, jossa Naybet pelasi Sportingissa kaksi kautta voittaen toisella kaudellaan Portugalin cupin.
Kesällä 1996 Naybet siirtyi Espanjaan Deportivoon, jossa hän nousi joukkueen yhdeksi tärkeimmistä puolustajista. Deportivo menestyi myös varsin hyvin kotimaan sarjassa, jonka myötä Naybet oli voittamassa Espanjan supercupin kahdesti, sekä kerran Espanjan mestaruuden. Lisäksi joukkue menestyi kohtuullisesti Eurokentillä, muun muassa Mestarien liigan kaudella 2003-2004 Deportivo ylsi välieriin asti, jossa joukkue kuitenkin hävisi Portolle. Naybet pelasi yhteensä kahdeksan kauden ajan Deportivossa, josta hän siirtyi Englantiin Tottenhamiin elokuussa 2004. Naybet kuului vielä ensimmäisellä kaudellaan joukkueen vakiopuolustajiin, mutta toisella kaudella valmentaja vaihdon myötä hänet pudotettiin vaihtopelaajan rooliin. Naybet myös lopetti uransa kauteen 2005-2006.
Ura > Maajoukkueura

Naybet kuului Marokon maajoukkueeseen vuosina 1990-2006 ja pelasi ensimmäisen ottelunsa 9. elokuuta 1990 Tunisiaa vastaan.
Naybet edusti sittemmin maataan neljässä arvokisassa, kuten vuosien 1994 ja 1998 MM-kisossa, sekä 2004 ja 2006 Afrikan kisoissa. Hän oli voittamassa Afrikan mestaruus hopeaa vuoden 2004 Afrikan kisoissa, jossa Marokko hävisi loppuottelussa Tunisialle.
Maajoukkueuransa aikana Naybet pelasi yhteensä 115 ottelua, joissa hän onnistui kahdesti maalinteossa.
Ura > Saavutukset

Marokon cup: 1989
Arabian Mestarien liiga: 1989
Arabian Super Cup: 1990
Marokon mestaruus: 1990, 1991, 1993
Afrikan Mestarien liiga: 1992
Portugalin cup: 1995
Afrikan-mestaruuskisojen tähdistöjoukkue: 1998
Espanjan mestaruus: 2000
Supercopa de España: 2000, 2002
Copa del Rey: 2002
Afrikan mestaruuskisat
Hopeaa: 2004
Rauhanpalatsi

| Rauhanpalatsi |
| --- | --- |
 Rauhanpalatsi
Osoite:  Carnegieplein 2, Haag
Koordinaatit:  52°5′11.76″N, 4°17′43.8″E
Valmistumisvuosi:  1913
Suunnittelija:  Louis Marie Cordonnier
Omistaja:  Carnegie-säätiö
Käyttäjä:  Kansainvälinen tuomioistuin, Pysyvä välitystuomioistuin
Tyylisuunta:  Uusrenessanssi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rauhanpalatsi (holl. Vredespaleis) on Alankomaiden Haagissa sijaitseva kansainvälisen oikeuden hallinnollinen rakennus. Rakennuksessa toimii kansainvälinen tuomioistuin, pysyvä välitystuomioistuin ja Haagin kansainvälisen oikeuden akatemia. Lisäksi rakennuksessa sijaitsee Rauhanpalatsin kirjasto, jossa on yksi maailman merkittävimmistä kansainväliseen oikeuteen keskittyneistä kirjakokoelmista.
Rakennus valmistui vuonna 1913 alun perin pysyvän välitystuomioistuimen päämajaksi ja kirjastoksi. Tarve rakennukselle syntyi vuoden 1899 Haagin rauhankonferenssissa, jossa päätettiin perustaa valtioiden välisten riitaisuuksien sovitteluun keskittyvä pysyvä välitystuomioistuin. Ajatus rakennuksesta syntyi amerikkalaisen diplomaatin Andrew Dickson Whiten ja venäläisen diplomaatin Friedrich Martensin välisissä keskusteluissa. Kaksikko onnistui houkuttelemaan Andrew Carnegien rahoittamaan rakennuksen 1,5 miljoonan dollarin sijoituksella.
Aiheesta muualla

Kuvia tai muita tiedostoja aiheesta Rauhanpalatsi Wikimedia Commonsissa
Rauhanpalatsin verkkosivut (hollanniksi), (englanniksi), (ranskaksi)
Richard Tötterman

Richard Tötterman (oik.) keskustelemassa presidentti Urho Kekkosen kanssa itsenäisyyspäivän vastaanotolla vuonna 1971.
Richard Evert Björnson Tötterman (10. lokakuuta 1926 Helsinki – 11. joulukuuta 2020 Helsinki) oli suomalainen diplomaatti, koulutukseltaan lakitieteen lisensiaatti ja filosofian tohtori. Hän oli tasavallan presidentin kansliapäällikkö 1966–1970, ulkoasiainministeriön valtiosihteeri 1970–1975 ja sen jälkeen hän toimi suurlähettiläänä Lontoossa 1975–1983 ja Bernissä 1983–1990.
Kirjallisuutta

Leppänen, Veli-Pekka: Tulkista presidentin luottomieheksi. (90-vuotishaastattelu.) Helsingin Sanomat, 8.10.2016, s. C 26.  Artikkelin verkkoversio.
Seppinen, Jukka: ”Tötterman, Richard (1926–2020)”, Suomen kansallisbiografia, osa 10, s. 138–139.  Helsinki:  Suomalaisen Kirjallisuuden Seura, 2007.  ISBN 978-951-746-451-2.  / Teoksen verkkoversio.
Aiheesta muualla

Tötterman, Richard hakuteoksessa Uppslagsverket Finland (2012). (ruotsiksi)
OLT Express

| OLT Express |
| --- | --- |
 IATA: O2 / −  –  ICAO: JEA / YAP 
Kutsukoodi:  JETA / WHITEKEKO
Perustettu:  2001 (Jet Air) 2011 (OLT Express)
Solmukohdat:  Gdańsk Lech Wałęsan lentoasema
Kotipaikka:  Gdańsk
Avainhenkilö(t):  Jarosław Frankowski
Yhtiön sivut:  www.oltexpress.com
OLT Expressin ATR 42
OLT Express (aikaisemmat nimet: Jet Air, OLT Jetair, Yes Airways) on puolalainen lentoyhtiö, joka harjoittaa reittiliikennetoimintaa Euroopassa. Yhtiö perustettiin vuonna 2001 ja sen pääkonttori sijaitsee Gdańskissa. [lähde? ]
Huomiot

1 2 3  reittilennot / tilauslennot
Aiheesta muualla

Yhtiön kotisivut (englanniksi, puolaksi)
Richard Trenton Chase

Richard Trenton Chase (23. toukokuuta 1950 – 26. joulukuuta 1980) oli yhdysvaltalainen sarjamurhaaja, joka tappoi 1970-luvun lopulla kuusi ihmistä. Hän oli paranoidi skitsofreenikko ja nekrofiili, joka söi uhriensa ruumiinosia.
Chase tuomittiin kuolemaan ensimmäisen asteen murhasta. Hän teki itsemurhan San Quentinin vankilassa. Ruumiinavauksessa selvisi että hän oli ottanut yliannoksen masennuslääkkeitä joita hän oli säästänyt ja kerännyt useiden viikkojen ajan - hänelle päivittäin annostelluista lääkkeistä.
Richard Trenton Chase fiktiossa

William Friedkinin ohjaama elokuva Rampage - murhaaja perustuu löyhästi Chasen tekemiin murhiin.
Aiheesta muualla

Richard Trenton Chasen pidätyskuva
Richard Joseph

| Richard Joseph |
| --- | --- |
 Richard Joseph.
Henkilötiedot
Syntynyt: 23. huhtikuuta 1953
Kuollut: 4. maaliskuuta 2007 (53 vuotta)
Ammatti:  säveltäjä
  [ Muokkaa Wikidatassa ] [ ohje ]  
Richard Joseph (23. huhtikuuta 1953 – 4. maaliskuuta 2007) oli tietokonepelimusiikin säveltäjä, jonka musiikki on tullut tutuksi useista Commodore 64:n ja Amigan peleistä. Joseph tuli tutuksi Commodore 64:llä erityisesti Barbarianin, Defender of the Crownin ja Antiriadin taustamusiikeista. Hänen uransa alkoi vuonna 1986 hänen vastatessaan lehti-ilmoitukseen, jossa etsittiin pelimuusikkoa.
Joseph nautti suurinta suosiotaan Amigalle 1990-luvun alussa säveltämiensä kappaleiden myötä; hän työskenteli tuolloin kulta-aikojaan viettävien Bitmap Brothersin ja Sensible Softwaren laskuun. Cannon Fodderin ja Sensible Soccerin alkumusiikeissa oli jopa laulua, mikä oli tuohon aikaan täysin uutta. Joseph sovitti tai sävelsi pelimusiikin useisiin muihin Amigalla kuuluisiin peleihin, kuten Moonstone, Chaos Engine, Gods, James Pond ja Mega Lo Mania.
Joseph kuoli keuhkosyöpään 4. maaliskuuta 2007 53-vuotiaana.
Aiheesta muualla

Viralliset sivut (englanniksi)
Remix64.com: haastattelu vuodelta 2001 (englanniksi)
Richard Joseph VGMdb-sivustolla (englanniksi)
Road Warrior Animal

Road Warrior Animal vuonna 2017.
Joseph Laurinaitis  (26. tammikuuta 1960 – 22. syyskuuta 2020) , tunnettiin nimellä Road Warrior Animal, oli yhdysvaltalainen showpainija. Road Warrior Animal tunnetaan "Road Warriors" -joukkueestaan, jonka hän muodosti yhdessä edesmenneen Road Warrior Hawkin kanssa.
Road switcher

Ensimmäinen road switcher -tyyppinen dieselveturi, Alco RS-1
EMD GP7 Illinoisissa 2005
Road switcheriksi kutsutaan useimmissa dieselvaihtovetureissa sekä useissa diesellinjavetureissa käytettyä rakennetta. Road switcher -konseptin loi American Locomotive Company (Alco) vuonna 1941. Road switcher -vetureissa on pituussuunnassa keskellä ohjaamo, ja sen molemmin puolin konesuojat. Yleensä etummainen konesuoja on lyhyempi ja takimmainen konesuoja, joka sisältää moottorin, on pidempi. Konesuojien molemmin puolin on käyntisillat, ja ohjaamosta on näkyvyys kumpaankin suuntaan. Suomalaisista vetureista muun muassa Dv12 edustaa road switcher -rakennetta.
Amerikkalaisissa vetureissa molemmat konesuojat ovat yleensä olleet ohjaamohytin korkuisia, joten näkyvyys etenkin pitkän konesuojan puolelle on ollut todella heikko. Aluksi vetureita ajettiin kuitenkin pitkä pää edellä törmäysturvallisuuden vuoksi. Seuraava askel oli madaltaa lyhyen pään konesuoja niin, että sen yli oli esteetön näkyvyys ohjaamosta. Lopulta vakiintui tapa ajaa amerikkalaisia vetureita lyhyt pää edellä. Dv12 on esimerkki veturista, jossa molemmat konesuojat ovat matalia.
Amerikkalainen road switcher -rakenteen uranuurtaja oli EMD GP7 -veturi. Muita tunnettuja esimerkkejä ovat muun muassa EMD SD40-2 ja EMD DDA40X.
Richard Jordan

Richard Jordan (1981)
Richard Anson Jordan (19. heinäkuuta 1937 – 30. elokuuta 1993) oli yhdysvaltalainen näyttelijä. Hänen tunnetuimpia elokuviaan ovat ainakin Nostakaa Titanic! ja Gettysburg. Jordan kuoli aivokasvaimeen vuonna 1993 56-vuotiaana. Hän seurusteli viisi viimeistä elinvuottaan näyttelijä Marcia Crossin kanssa.
Filmografia

Lawman (1971)
Valdez Is Coming (1971)
The Trial of the Catonsville Nine (1972)
Chato's Land (1972)
Kamouraska (1973)
The Friends of Eddie Coyle (1973)
The Yakuza (1974)
Rooster Cogburn (1975)
Pako tulevaisuudesta (1976)
Captains and the Kings (1976, minisarja)
Alibis (1977)
Interiors (1978)
Les Misérables (1978)
A Nightingale Sang in Berkeley Square (1979)
Entiset poikaystävät (1979)
Nostakaa Titanic! (1980)
A Flash of Green (1984)
Dyyni (1984)
Viimeinen puhelu (1985)
The Men's Club (1986)
Aurinkolapset (1986)
The Murder of Mary Phagan (1987, tv-elokuva)
Menestyksen avain (1987)
Romero (1989)
Punaisen lokakuun metsästys (1990)
Delusion (1991)
Timebomb (1991)
Heaven Is a Playground (1991)
Shout (1991)
Primary Motive (1992)
Posse (1993)
Gettysburg (1993)
Onni Pellinen (kauppaneuvos)

Onni Jooseppi Pellinen (29. helmikuuta 1924 Evijärvi – 31. elokuuta 2012 Seinäjoki) oli suomalainen yritysjohtaja, joka sai kauppaneuvoksen arvonimen.
Pellisen vanhemmat olivat kauppias Erkki Pellinen ja Vilhelmiina Matoniemi ja puoliso vuodesta 1950 Saara Koskinen. Pellinen kävi kansakoulun ja kauppakoulun, suoritti liikkeenjohdon kursseja ja teki opintomatkoja ulkomaille. Hän oli myyjäharjoittelija ja myyjä isänsä Erkki Pellisen kaupassa Evijärvellä ja sitten koko työuransa Tuko-ryhmään kuuluneen tukkukauppa Pohjanmaan Kauppiaiden Oy:n palveluksessa, Vaasan konttorin kortistonhoitaja ja kerääjä vuodesta 1945, Jyväskylän ja Vaasan konttoreiden rautaosaston matkamyyjä ja Vaasan konttorin rautaosaston osastopäällikkö 1958–1965, Vaasan konttorin johtaja 1965–1971 ja Seinäjoen konttorin johtaja 1971–1985. Hänellä oli myös useita kaupan alan ja muita luottamustehtäviä. Sotilasarvoltaan Pellinen oli reservin korpraali. Hän sai kauppaneuvoksen arvonimen 1983.
Rick Yune

Rick Yune vuonna 2007.
Rick Yune (s. 22. elokuuta 1971) on yhdysvaltalainen näyttelijä. Hän on esittänyt muun muassa James Bondin vihollista nimeltä Zao elokuvassa Kuolema saa odottaa.
Aiheesta muualla

Rick Yune Internet Movie Databasessa. (englanniksi)
Rawan piirikunta

Piirikunnan sijainti Łódźin voivodikunnassa.
Rawan piirikunta (puol. powiat rawski) on piirikunta Łódźin voivodikunnassa keskisessä Puolassa. Piirikunnan hallintokeskus ja suurin kaupunki on Rawa Mazowiecka.
Buskon piirikunnan pinta-ala on 646 neliökilometriä ja väkiluku oli vuoden 2019 arvion mukaan 48 592.